30/11/2020 | Administración LocalMunicipal
Ortigueira
Secretaría
Aprobación definitiva da Ordenanza Xeral de Subvencións do Concello de Ortigueira

ANUNCIO Aprobación definitiva da Ordenanza Xeral de Subvencións do Concello de Ortigueira O Pleno do Concello de Ortigueira, na sesión do día 10 de setembro de 2020, aprobou inicialmente a Ordenanza Xeral de Subvencións do Concello de Ortigueira Este acordo expúxose ao publico durante o prazo de 30 días dende a publicación no BOP número 154 do día 17 de setembro de 2020 para a presentación de reclamacións e suxestións, de conformidade co que se dispón no art.49 da Lei 7/85, reguladora das bases do réxime local. Neste prazo non se presentou ningunha reclamación contra o citado acordo, e en consecuencia, elévase a definitivo o devandito acordo e a ordenanza Xeral de Subvencións do Concello de Ortigueira Así mesmo, publícase o texto íntegro da ordenanza Xeral de Subvencións do Concello de Ortigueira, segundo o previsto no art.70.2 da Lei 7/85, reguladora das bases de réxime local, aos efectos da súa entrada en vigor. Contra o dito acordo e o texto íntegro da modificación da Ordenanza Xeral de Subvencións do Concello de Ortigueira os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados desde o día seguinte ao da publicación deste anuncio, de acordo co que se establece nos artigos 10 e 46 da Lei 29/1998, de 13 de xullo, reguladora da xurisdición contencioso-administrativa e 112.3 da Lei 39/2015, de 1 de outubro, do procedemento administrativo común das administracións públicas. ORDENANZA XERAL DE SUBVENCIÓNS DO CONCELLO DE ORTIGUEIRA EXPOSICIÓN DE MOTIVOS CAPÍTULO I: DISPOSICIÓNS XERAIS Artigo 1.- Obxecto Artigo 2.- Concepto de subvención Artigo 3.- Ámbito de aplicación subxectivo Artigo 4.- Réxime xurídico das subvencións CAPÍTULO II: DISPOSICIÓNS COMÚNS ÁS SUBVENCIÓNS PÚBLICAS Artigo 5.- Plan estratéxico de subvencións Artigo 6.- Requisitos para o outorgamento das subvencións Artigo 7.- Órganos competentes para a aprobación de bases reguladoras específicas, convocatoria e concesión de subvencións Artigo 8.- Persoas ou entidades beneficiarias Artigo 9.- Requisitos para obter a condición de persoa ou entidade beneficiaria Artigo 10.- Obrigas das persoas ou entidades beneficiarias Artigo 11.- Entidades colaboradoras Artigo 12.- Publicidade das subvencións concedidas CAPÍTULO III: PROCEDEMENTOS DE CONCESIÓN Artigo 13.- Procedementos de concesión SECCIÓN 1ª: CONCESIÓN EN RÉXIME DE CONCORRENCIA COMPETITIVA Artigo 14.- Iniciación Artigo 15.- Instrución Artigo 16.- Comisión de Valoración Artigo 17.- Proposta de resolución provisional e reformulación Artigo 18.- Resolución Artigo 19.- Notificación da resolución SECCIÓN 2ª: CONCESIÓN DIRECTA Artigo 20.- Concesión directa CAPÍTULO IV: XESTIÓN DAS SUBVENCIÓNS PÚBLICAS Artigo 21.- Gastos subvencionables Artigo 22.- Acreditación do cumprimento das obrigas tributarias, coa Seguridade Social e do cumprimento de obrigas por reintegro de subvencións e doutras obrigas CAPÍTULO V: XUSTIFICACIÓN DAS SUBVENCIÓNS PÚBLICAS Artigo 23.- Xustificación das subvencións públicas Artigo 24.- Conta xustificativa con aportación de xustificantes de gasto Artigo 25.- Conta xustificativa simplificada Artigo 26.- Prazo de xustificación das subvencións Artigo 27.- Aprobación da xustificación CAPÍTULO VI: PROCEDEMENTO DE XESTIÓN ORZAMENTARIA Artigo 28.- Procedemento de execución do gasto Artigo 29.- Procedemento de pagamento CAPÍTULO VII: REINTEGRO DE SUBVENCIÓNS Artigo 30.- Causas de reintegro e de perda do dereito ao cobro Artigo 31.- Procedemento de reintegro. CAPÍTULO VIII: CONTROL FINANCEIRO DAS SUBVENCIÓNS Artigo 32.- Control financeiro das subvencións CAPÍTULO IX: INFRACCIÓNS E SANCIÓNS ADMINISTRATIVAS EN MATERIA DE SUBVENCIÓNS. Artigo 33.- Infraccións e sancións administrativas en materia de sancións Disposición transitoria.- Réxime transitorio dos procedementos. Disposición final primeira.- Habilitación para a interpretación da ordenanza Disposición final segunda.- Entrada en vigor ORDENANZA XERAL DE SUBVENCIÓNS EXPOSICIÓN DE MOTIVOS A aprobación da Lei 38/2003, de 17 de novembro, e do seu Regulamento, aprobado polo Real decreto 887/2006, de 21 de xullo, e posteriormente da Lei 9/2007, de 13 de xuño, de subvencións de Galicia, supuxo un paso máis na determinación dun marco normativo xeral dunha das modalidades máis importantes do gasto público como son as subvencións. O artigo 17.2 da Lei 38/2003, de 17 de novembro, dispón que as bases reguladoras das subvencións das Corporacións Locais deberanse aprobar no marco das Bases de execución do presuposto, a través dunha ordenanza xeral de subvencións ou mediante unha ordenanza específica para as distintas modalidades de subvencións. A elaboración desta Ordenanza xeral de subvencións pretende dúas finalidades: por un lado, cumprir co disposto no precepto legal anterior e, por outro lado, dispor dunha norma de aplicación directa nos diversos ámbitos de xestión das subvencións que outorga o Concello, ao obxecto de unificar criterios e procedementos no ámbito subvencional. Este texto normativo que establece as bases reguladoras de carácter xeral para a concesión de subvencións no Concello de Ortigueira é o marco de referencia ao que se deberá axustar todos os procedementos de concesión de subvencións. CAPÍTULO I DISPOSICIÓNS XERAIS Artigo 1.- Obxecto 1. Esta ordenanza ten por obxecto o establecemento das bases reguladoras xerais do procedemento de concesión de subvencións por parte do Concello de Ortigueira nos termos establecidos no artigo 3 da Lei 38/2003, de 17 de novembro, xeral de subvencións.2. Os ámbitos ou materias sobre os que se poden conceder subvencións no Concello de Ortigueira serán, entre outros: a) Fomento da cultura, da educación e do deporte. b) Participación cidadá e asociacionismo veciñal. c) Benestar social. d) Igualdade. e) Promoción económica e emprego. f) Urbanismo e medio ambiente. g) Calquera outro ámbito que complemente a actividade municipal, sempre que estea dentro das súas competencias e sexa de interese público. Artigo 2.- Concepto de subvención 1. Terá a consideración de subvención toda disposición de diñeiro, sen contraprestación directa pola persoa ou entidade beneficiaria, que realice o Concello de Ortigueira a favor de persoas públicas ou privadas que cumpran os requisitos esixidos no artigo 2.1 da Lei 38/2003, de 17 de novembro, suxeita ao cumprimento dun determinado obxectivo, a execución dun proxecto, a realización dunha actividade ou a adopción dun comportamento singular, xa realizado ou por desenvolver, ou a concorrencia dunha situación, coa fin de fomentar unha actividade de utilidade pública ou interese social para promover a consecución dun fin público.2. Non estarán comprendidas no ámbito de aplicación desta ordenanza as achegas a que se refiren os artigos 2.2 e 2.3 da Lei 38/2003, de 17 de novembro, e ademais: a. Os premios que se outorguen sen a previa solicitude da persoa ou entidade beneficiaria. b. As axudas económicas de emerxencia social e as axudas económicas temporais de especial necesidade que se rexerán pola súa ordenanza específica. Artigo 3.- Ámbito de aplicación subxectivo A presente ordenanza será de aplicación ás subvencións outorgadas polo Concello de Ortigueira. Artigo 4.- Réxime xurídico das subvencións 1. As subvencións que se outorgen polo Concello de Ortigueira rexeranse polo disposto na presente ordenanza, na Lei 38/2003, de 17 de novembro, e o seu Regulamento de desenvolvemento aprobado polo Real decreto 887/2006, de 21 de xullo, na Lei 9/2007, de 13 de xuño, de subvencións de Galicia, e polas demais normas de dereito administrativo e, no seu defecto, por normas de dereito privado.2. Non obstante, as axudas de emerxencia social e as axudas económicas temporais de especial necesidade rexeranse pola súa ordenanza específica, e, no seu defecto, pola presente ordenanza e o resto da normativa aplicable. CAPÍTULO II DISPOSICIÓNS COMÚNS ÁS SUBVENCIÓNS PÚBLICAS Artigo 5.- Plan estratéxico de subvencións O Concello de Ortigueira, con carácter previo ó establecemento de calquera subvención, deberá contar cun plan estratéxico de subvencións no que se concreten os obxectivos e efectos que se pretenden coa súa aplicación, o prazo necesario para a súa execución, os custos previsibles e as súas fontes de financiamento, supeditándose, en todo caso, ó cumprimento dos obxectivos de estabilidade orzamentaria. Será competente para a aprobación deste plan estratéxico o Pleno da corporación. Artigo 6.- Requisitos para o outorgamento das subvencións Serán requisitos previos para o outorgamento de subvencións: a. A competencia do órgano administrativo concedente. b. A existencia de crédito axeitado e suficiente para atender ás obrigas de contido económico que se deriven da concesión da subvención. c. A tramitación do procedemento de concesión de acordo coas normas que resulten de aplicación. d. A fiscalización previa dos actos administrativos de contido económico nos termos previstos na normativa vixente. Artigo 7.- Órganos competentes para a aprobación de bases reguladoras específicas, convocatoria e concesión de subvencións O órgano competente para a aprobación de bases reguladoras específicas que concreten o establecido na presente ordenanza será a Alcaldía. Dito órgano tamén será competente para aprobar a convocatoria e concesión de subvencións, sen prexuízo das delegacións que poidan efectuarse. Artigo 8.- Persoas ou entidades beneficiarias 1. Serán beneficiarias de subvencións as persoas físicas ou xurídicas que realicen a actividade o u actividades que fundamentou o seu outorgamento ou que se atopen na situación que lexitima a súa concesión.2. No caso das persoas xurídicas, tamén terán a condición de beneficiarios/as os membros asociados da entidade beneficiaria que se comprometan a efectuar a totalidade ou parte das actividades que fundamentan a concesión da subvención en nome e por conta do primeiro.3. Poderán acollerse á condición de entidade beneficiaria as agrupacións de persoas físicas ou xurídicas, as comunidades de bens ou calquera outro tipo de unidade económica ou patrimonio separado que aínda carecendo de personalidade xurídica poidan levar a cabo os proxectos, actividades ou comportamentos na situación que motiva a concesión Artigo 9.- Requisitos para obter a condición de persoa ou entidade beneficiaria 1. Poderán acceder á condición de persoa ou entidade beneficiaria das subvencións as persoas físicas ou xurídicas e as entidades referidas no artigo 8 nas que concorran as circunstancias previstas na presente ordenanza, nas bases reguladoras específicas da convocatoria, acordo de concesión ou convenio que se atopen na situación que fundamenta a súa concesión e nas que non concorra ningunha das circunstancias establecidas nos apartados 2 e 3 do artigo 13 da Lei 38/2003, de 17 de novembro, xeral de subvencións. A apreciación e alcance da prohibición realizarase de acordo co disposto nos apartados 4, 5 e 6 do artigo 13 da Lei 38/2003, de 17 de novembro.2. En ningún caso poderase acceder á condición de persoa ou entidade beneficiaria cando estean pendentes de xustificación subvencións outorgadas polo Concello de Ortigueira sempre que o prazo establecido para a súa presentación finalizase con independencia de que o requirimento ao que se refire o artigo 70.3 do Real decreto 887/2006, de 21 de xullo, polo que se aproba o regulamento da Lei 38/2003, xeral de subvencións, se realizara ou non. A apreciación desta prohibición realizarase de forma automática e subsistirá mentres perdure a ausencia de xustificación. Artigo 10.- Obrigas das persoas ou entidades beneficiarias 1. Cumprir o obxectivo, executar o proxecto, realizar a actividade ou adoptar o comportamento que fundamenta a concesión das subvencións.2. Xustificar ante o órgano concedente ou a entidade colaboradora, de ser o caso, o cumprimento dos requisitos e condicións, así como a realización da actividade e o cumprimento da finalidade que determinen a concesión ou desfrute da subvención.3. Someterse ás actuacións de comprobación que efectúe o órgano concedente ou entidade colaboradora, se é o caso, así como calquera outras de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores.4. Comunicarlle ao órgano concedente ou á entidade colaboradora a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada ós fondos percibidos.5. Acreditar con anterioridade a ditarse a proposta de resolución de concesión que se atopa ao corrente no cumprimento das súas obrigas tributarias e fronte á Seguridade Social, sen prexuízo de que a persoa interesada autorizase expresamente ao Concello a realizar as consultas dos datos que xa se atopen en poder doutras Administracións ou do propio Concello e que acrediten esta circunstancia.6. Dispor dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ao beneficiario/a en cada caso, así como cantos estados contables e rexistros específicos sexan esixidos nestas bases reguladoras, coa finalidade de garantir o adecuado exercicio das facultades de comprobación e control.7. Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto de actuación de comprobación e control.8. Facer constar expresamente na publicidade, difusión e publicacións que o programa, actividades, investimentos ou actuacións obxecto de subvención contan coa colaboración económica do Concello de Ortigueira. Para isto utilizarán o logotipo aprobado polo Concello de Ortigueira e, así mesmo, na respectiva convocatoria, acordo de concesión ou convenio farase constar a forma e instrumentos a través do que se dará publicidade e difusión á colaboración económica do Concello.9. Proceder ao reintegro dos fondos percibidos nos supostos contemplados no artigo 37 da Lei 38/2003, xeral de subvencións Artigo 11.- Entidades colaboradoras 1. Terá o carácter de entidade colaboradora aquelas que, actuando en nome e por conta do órgano concedente para todos os efectos relacionados coa subvención, entreguen e distribúan os fondos públicos aos/ás beneficiarios/as cando así se estableza nas bases reguladoras, ou colaboren na xestión da subvención.2. A regulación das condicións e obrigas asumidas por estas entidades estableceranse nun convenio de colaboración que se formalice entre o Concello e a entidade colaboradora nos termos establecidos no artigo 16 da Lei 38/2003, xeral de subvencións. Artigo 12.- Publicidade das subvencións concedidas Sen prexuízo do establecido na Lei 38/2003, de 17 de novembro, en relación coa obriga de publicidade na Base Nacional de Datos de Subvencións, as subvencións concedidas polo Concello de Ortigueira publicaranse no Portal de Transparencia municipal. CAPÍTULO III. PROCEDEMENTOS DE CONCESIÓN Artigo 13.- Procedementos de concesión 1. O procedemento ordinario de concesión será o de concorrencia competitiva mediante a comparación de solicitudes ao obxecto de establecer unha prelación entre elas de acordo cos criterios de valoración previamente fixados na convocatoria, procedendo á concesión daquelas que obtiveran maior valoración de conformidade cos citados criterios. Non obstante, non será necesario fixar unha orde de prelación no caso de que o crédito consignado na convocatoria fose suficiente para atender, unha vez finalizado o prazo de presentación, todas as solicitudes que reúnan os requisitos establecidos. Sen prexuízo do anterior, o órgano competente procederá ao prorrateo do crédito entre todas as solicitudes que reúnan os requisitos establecidos, cando atendendo á natureza da subvención, así estea expresamente previsto na respectiva convocatoria.2. Poderán concederse de forma directa as seguintes subvencións: a. As previstas nominativamente no Presuposto Xeral do Concello de Ortigueira, nos termos recollidos nos convenios ou acordos de concesión. b. Aquelas cuxo outorgamento ou contía veña imposto por unha norma de rango legal, que seguirán o procedemento de concesión que lles resulte de aplicación de acordo coa súa propia normativa. c. Con carácter excepcional, aquelas outras subvencións nas que se acrediten razóns de interese público, social, económico ou humanitario, ou outras debidamente xustificadas que dificulten a súa convocatoria pública. SECCIÓN 1ª CONCESIÓN EN RÉXIME DE CONCORRENCIA COMPETITIVA Artigo 14.- Iniciación 1. O procedemento para a concesión de subvencións en réxime de concorrencia competitiva iniciarase sempre de oficio mediante convocatoria pública aprobada polo órgano competente, de acordo coa presente ordenanza, o capítulo II do Título I da Lei 38/2003, de17 de novembro, e o seu Regulamento de desenvolvemento, e os principios da Lei 39/2015, de 1 de outubro, do procedemento administrativo común das administracións públicas.2. A convocatoria terá como mínimo o contido establecido no artigo 23.2 da Lei 38/2003, de17 de novembro, e axustarase ao disposto na presente ordenanza.3. A publicidade das convocatorias realizarase no Boletín Oficial da Provincia da Coruña.4. As persoas ou entidades interesadas deberán presentar a solicitude de subvención no modelo normalizado que a tal efecto se determine na convocatoria. O prazo para presentar a solicitude establecerase en cada convocatoria, non podendo ser inferior a cinco días.5. Na solicitude, a persoa ou entidade interesada, manifestará, baixo a súa responsabilidade que cumpre os requisitos establecidos na normativa vixente e na convocatoria para ser beneficiaria da dita subvención, que dispón da documentación que así o acredita e que se compromete a manter o seu cumprimento durante o período de tempo no que desfrute da condición de beneficiaria.6. En todo caso a documentación que, como mínimo, se achegará será a seguinte: a. Modelo normalizado de solicitude dirixida á Alcaldía do Concello de Ortigueira. b. Declaración responsable no que se faga constar: · O compromiso de facer constar a colaboración do Concello de Ortigueira en toda a publicidade e difusión das actividades subvencionadas, así como no material empregado nas mesmas (camisetas, trofeos, bolsas.) adquirido coa subvención, inserindo en todo o material publicitario o logo institucional do Concello. · O compromiso de obter licenzas e autorizacións preceptivas para o desenvolvemento das actividades. · Unha das seguintes: – Que o persoal que presta servizos no desenvolvemento das actividades obxecto da subvención, cumpre os requisitos previstos no artigo 13.5 da Lei Orgánica 1/1996, de 15 de xaneiro, de protección xurídica do menor, de modificación parcial do Código Civil e da Lei de Axuizamento Civil – Que ningunha das actividades que executa a persoa solicitante implica o contacto habitual con menores. · Non ter obrigas pendentes coa Facenda estatal, autonómica e local e coa Seguridade Social. No suposto de que a solicitude refírase a unha subvención superior a 3000€, a persoa ou entidade beneficiaria afectada deberá presentar os correspondentes certificados oficiais. · Non estar incursa a persoa ou entidade beneficiaria nas causas de incompatibilidade ou incapacidade para ser beneficiarias ou percibir subvencións da Administración pública, dispostas no artigo 13 da Lei xeral de subvencións 38/2003, de17 de novembro. c. Documento explicativo da actividade que se vai a realizar (memoria de actividade). A convocatoria específica determinará o contido do dito documento d. Documento Nacional de identidade ou equivalente. No caso das persoas xurídicas, NIF da persoa xurídica, sociedade civil, comunidade bens u outras entidades económicas sen personalidade xurídica. e. Certificado bancario que acredite que a entidade solicitante ostenta a titularidade da conta bancaria designada para o ingreso da subvención. No caso de persoas xurídicas ou entidades sen personalidade xurídica, ademais do anterior, presentarase a seguinte documentación: · Escritura de constitución e os estatutos inscritos no correspondente Rexistro. · Certificación do número de socios/as activos/as da entidade. · Certificación acreditativa do acordo de solicitude. · Declaración de estar inscrita no Rexistro municipal de asociacións e outras entidades cidadás do Concello de Ortigueira · Acreditación dos poderes da persoa administradora e da que presenta a solicitude en caso de non ser a mesma persoa · No caso de tratarse dunha comunidade de bens, sociedade civilo u outra entidade económica sen personalidade xurídica, declaración responsable de que non se disolverá ata que transcorra o prazo de prescrición previsto nos artigos 39 e 65 da Lei 38/2003, de 17 de novembro, Xeneral de Subvencións, de acordo co establecido no artigo 11 de devandita lei. f. Calquera outra documentación, compromisos ou manifestacións que se especifiquen na convocatoria correspondente. A documentación poderá presentarse en copia simple agás aquela que determine expresamente a convocatoria. Os solicitantes estarán obrigados a exhibir e, no seu caso, aportar os documentos orixinais ou copias auténticas se durante a instrución do procedemento o Concello así o require.7. As solicitudes dirixiranse ao órgano competente para a concesión da subvención e presentaranse electronicamente a través da sede electrónica do Concello de Ortigueira.8. Se a solicitude non reúne os requisitos establecidos na normativa da convocatoria, o departamento tramitador, de conformidade co previsto no artigo 68 da Lei 39/2015, requirirá ao/á interesado/a para que a subsane no prazo máximo e improrrogable de 10 días hábiles coa indicación de que se así non o fixese, se lle terá por desistido/a da súa solicitude, previa resolución ditada nos termos previstos no artigo 21 da Lei 39/2015, de 1 de outubro, do procedemento administrativo común das administracións públicas. Artigo 15.- Instrución 1. Os órganos encargados de instruír os procedementos de concesión de subvencións en réxime de concorrencia competitiva serán os que se indiquen nas respectivas convocatorias. O órgano instrutor realizará de oficio cantas actuacións e actividades estime necesarias para a determinación, coñecemento e comprobación dos datos en virtude dos que deba formularse a proposta de resolución. Así mesmo, poderá pedir cantos informes estime necesarios para resolver ou que sexan esixidos polas normas que regulan a subvención.2. Os criterios obxectivos para o outorgamento da subvención e, de ser o caso, a ponderación dos mesmos, así como os criterios para establecer a contía, estableceranse nas respectivas convocatorias. Artigo 16.- Comisión de Valoración 1. A avaliación das solicitudes corresponderalle a un órgano colexiado, denominado Comisión de Valoración, o cal será o encargado de formular a proposta de concesión ao órgano concedente a través do órgano instrutor.2. Para estes efectos a Comisión de Valoración terá a seguinte composición mínima: Presidencia: concelleiro/a delegado/a competente por razón da materia Vogais: dous concelleiros/as da corporación municipal e un empregado público do departamento encargado da tramitación do expediente distinto do instrutor. Secretario/a: un funcionario/a da unidade administrativa á que lle corresponda a súa tramitación, que actuará con voz e sen voto.3. Cando se estableza na respectiva convocatoria procederase á preavaliación das solicitudes para verificar o cumprimento das condicións impostas para adquirir a condición de beneficiario/a.4. Co obxecto de facilitar a mellor avaliación das solicitudes, a Comisión de Valoración poderá requirir das persoas ou entidades solicitantes, a través do órgano instrutor, a ampliación da información contida na solicitude, así como solicitar os informes técnicos dos servizos municipais que estimen necesarios.5. A Comisión de Valoración, trala avaliación das solicitudes presentadas de acordo cos criterios fixados na convocatoria, emitirá un informe no que se concretará o resultado da mesma e, se é o caso, unha prelación das solicitudes. Exceptúanse do requisito de fixar unha orde de prelación entre as solicitudes presentadas que reúnan os requisitos establecidos cando o crédito orzamentario consignado na convocatoria fose suficiente para atender todas as solicitudes. O crédito destinado ás subvencións prorratearase entre todas as persoas e entidades beneficiarias da subvención cando así se dispuxese na respectiva convocatoria; nese caso non se establecerá unha prelación de solicitudes. Neste suposto a convocatoria deberá establecer a valoración mínima necesaria para acceder á condición de beneficiario/a. Artigo 17.- Proposta de resolución provisional e reformulación 1. O órgano instrutor, á vista do expediente e do informe da Comisión de Valoración, efectuará a proposta de resolución provisional, debidamente motivada, que será notificada ás persoas e entidades interesadas na forma que determine a convocatoria, concedéndolles un prazo de dez días para a presentación de alegacións. Poderase prescindir do trámite de audiencia cando non figuren no procedemento nin sexan tidas en conta outros feitos nin outras alegacións e probas que as aducidas polas persoas e entidades interesadas; nese caso a proposta de resolución formulada terá carácter definitivo.2. Rematado, no seu caso, o trámite de audiencia e examinadas as alegacións presentadas polas persoas e entidades interesadas, o órgano instrutor formulará a proposta de resolución definitiva na que se expresará o/a solicitante ou solicitantes para os que se propón a concesión de subvencións e a súa contía. Unha vez formulada a proposta de resolución definitiva, esta notificarase ás persoas e entidades interesadas para que comuniquen a súa aceptación. A forma e prazo para presentar a aceptación será a que se indique na respectiva convocatoria. En defecto de prazo este será de dez días hábiles.3. As propostas de resolución, tanto provisional como definitiva, non crean dereito algún a favor da persoa ou entidade beneficiaria proposta fronte ao Concello de Ortigueira mentres non se lle notifique a resolución de concesión Artigo 18.- Resolución 1. A resolución, ditada polo órgano competente, terá que ser motivada de conformidade co que dispoña a convocatoria e, ademais, de conter o/a solicitante ou relación de solicitantes aos que se lle concede a subvención, farase constar, de ser o caso, de maneira expresa, a desestimación do resto de solicitudes e a non concesión por desestimento, renuncia ao seu dereito ou imposibilidade material sobrevida.2. Cando conforme ao establecido na presente ordenanza fose necesario establecer unha orde de prelación de solicitudes, a resolución de concesión incluirá unha relación ordenada de todas aquelas que cumprindo coas condicións administrativas e técnicas fixadas para adquirir a condición de beneficiario/a non fosen estimadas por rebasarse a contía máxima do crédito fixado na convocatoria, con indicación da puntuación outorgada a cada unha delas en función dos criterios de valoración previstos na mesma. No caso de renuncia á subvención por algunha das persoas ou entidades beneficiarias, o órgano concedente acordará, sen necesidade dunha nova convocatoria, a concesión da subvención ao/á solicitante ou solicitantes seguintes a aquel en orde da súa puntuación, sempre e cando coa renuncia se libere crédito suficiente para atender alo menos unha das solicitudes denegadas.3. Na resolución deberán quedar claramente identificados os compromisos asumidos polas persoas ou entidades beneficiarias e, cando o importe da subvención e a súa percepción dependa da realización por parte delas da actividade proposta polas mesmas, deberá quedar claramente identificada tal proposta e o documento no que se formulou.4. A resolución de concesión poñerá fin á vía administrativa, para os efectos da interposición dos recursos administrativos que procedan de conformidade co disposto na Lei 39/2015, de1 de outubro, do procedemento administrativo común das administracións públicas.5. O prazo máximo para resolver e notificar a resolución será de seis meses, salvo que unha norma con rango de lei estableza un prazo maior ou así veña previsto na normativa da Unión Europea. O prazo computará a partir da publicación da correspondente convocatoria, salvo que a mesma propoña os seus efectos a unha data posterior. Transcorrido o prazo máximo sen que se notifique a resolución, as persoas e entidades interesadas poderán entender desestimada a solicitude por silencio administrativo, conforme ao establecido no artigo 25 da Lei 39/2015, de 1 de outubro. Artigo 19.- Notificación da resolución A resolución seralle notificada á persoa ou entidade beneficiaria de conformidade co disposto no artigo 40 da Lei 39/2015, de 1 de outubro, do procedemento administrativo común das administracións públicas. SECCIÓN 2ª CONCESIÓN DIRECTA Artigo 20.- Concesión directa 1. Será de aplicación ás subvencións que se concedan directamente o previsto na presente ordenanza e na Lei 38/2003, de 17 de novembro, e o seu Regulamento.2. Son subvencións previstas nominativamente no Presuposto Xeral do Concello de Ortigueira aquelas nas que o obxecto, dotación orzamentaria e persoa ou entidade beneficiaria aparecen determinados expresamente no correspondente Anexo e no estado de gasto do orzamento. Dito Anexo deberá incorporar unha memoria que xustifique para cada subvención nominativa: · Identificación da actividade que se pretenda fomentar · Razóns de necesidade e oportunidade da medida · Impacto económico · Que o desenrolo da actividade por parte do potencial beneficiario non obedece a unha relación de natureza contractual · Razóns de interese público, social, económico, humanitario ou singulares que xustifican a dificultade da convocatoria pública O convenio será o instrumento habitual para canalizar estas subvencións. O procedemento de concesión iniciarase de oficio polo departamento competente por razón da materia ou a instancia da persoa ou entidade beneficiaria, e rematará coa resolución de concesión ou a subscrición do convenio. O contido mínimo da resolución ou, no seu caso, convenio será o establecido no artigo 65 do Regulamento da Lei 38/2003, de 17 de novembro, determinación do obxecto da subvención e persoas ou entidades beneficiarias, crédito orzamentario e contía da subvención, prazo e forma de pagamento, prazo e forma de xustificación.3. Con carácter excepcional poderanse conceder directamente subvencións nas que se acrediten razóns de interese público, social, económico ou humanitario, e outras debidamente xustificadas que dificulten a súa convocatoria pública. A Alcaldía aprobará con carácter previo, con independencia da súa contía o réxime xurídico aplicable á concesión da subvención. O acordo de concesión axustarase ao disposto no artigo 28.3 da Lei 38/2003, de 17 de novembro, contendo como mínimo a definición do obxecto, réxime xurídico aplicable, persoas ou entidades beneficiarias, modalidades da subvención, procedemento de concesión e réxime de xustificación. O acordo de concesión deberá estar debidamente motivado, identificando claramente os compromisos asumidos polas persoas ou entidades beneficiarias.4. As subvencións de concesión directa nas que o outorgamento ven imposto por unha norma de rango legal rexeranse pola dita norma e polas demais de específica aplicación no Concello de Ortigueira. CAPÍTULO IV XESTIÓN DAS SUBVENCIÓNS PÚBLICAS Artigo 21.- Gastos subvencionables 1. Considéranse gastos subvencionables aqueles que resulten estritamente necesarios, respondan de maneira indubitada á natureza da actividade e se realicen con anterioridade á finalización do prazo previsto para a execución do proxecto ou actividade subvencionada. En ningún caso o custo de adquisición dos gastos subvencionables poderá ser superior ao valor de mercado.2. Considérase gasto realizado o que foi efectivamente pagado con anterioridade á finalización do período de xustificación determinado na normativa reguladora da subvención. En todo o non previsto neste artigo estarase ó establecido no artigo 31 da Lei 38/2003, xeral de subvencións, nas Bases de execución do presuposto xeral municipal, nas bases reguladoras da convocatoria ou no convenio que regule as subvencións nominativas previstas no presuposto municipal Artigo 22.- Acreditación do cumprimento das obrigas tributarias, coa Seguridade Social e do cumprimento de obrigas por reintegro de subvencións e doutras obrigas 1. O requisito de atoparse ao corrente no cumprimento das obrigas tributarias e coa Seguridade Social acreditaranse mediante certificados expedidos polo ministerio ou órgano competente en materia de Facenda Pública e pola Tesourería Xeral da Seguridade Social ou mediante a presentación de declaración nos casos previstos no parágrafo segundo do artigo 22.1 e o artigo 24 do Regulamento da Lei 38/2003, de 17 de novembro, sen prexuízo de que a persoa ou entidade interesada autorizara expresamente ao Concello a facer a consulta dos datos que xa se atopan en poder doutras Administracións e do propio Concello e que acrediten esta circunstancia. Os órganos xestores comprobarán, así mesmo, que se atopen ao corrente no cumprimento das obrigas tributarias co Concello de Ortigueira, facéndoo constar no expediente mediante a oportuna dilixencia.2. Os requisitos de estar ao corrente do pagamento das obrigas polo reintegro de subvencións e de non estar incurso no resto de prohibicións ás que fai referencia o artigo 13 da Lei 38/2003, de 17 de novembro, esixiranse mediante declaración do/da beneficiario/a nos termos establecidos nos artigos 25 e 26 do Real decreto 887/2006, de 21 de xullo. Os certificados e declaracións terán unha validez de seis meses dende a data da súa expedición ou emisión. No caso de que caducasen, o/a beneficiario/ deberá presentar unha certificación ou declaración actualizada a requirimento dos servizos xestores.3. Os requisitos expostos nos apartados anteriores deberán acreditarse non só no momento da concesión, senón tamén no momento da tramitación do recoñecemento da obriga, salvo o de non estar incurso no resto de prohibicións ás que fai referencia o artigo 13 da Lei 38/2003, de 17 de novembro. CAPÍTULO V XUSTIFICACIÓN DAS SUBVENCIÓNS PÚBLICAS Artigo 23.- Xustificación das subvencións públicas 1. As persoas e entidades beneficiarias estarán obrigadas a xustificar o cumprimento dos requisitos e condicións, así como á realización da actividade, o cumprimento da finalidade e no caso que proceda, o grado de consecución do obxectivos fixados mediante o sistema de avaliación de resultados establecido na convocatoria, acordo de concesión ou convenio, salvo que a subvención se concedese en atención á concorrencia dunha determinada situación no/na perceptor/a, en cuxo caso non requirirán doutras xustificacións que a acreditación da dita situación previa á concesión.2. A xustificación das subvencións que se outorguen con base na presente ordenanza realizarase mediante a modalidade “conta xustificativa con aportación de xustificantes de gasto” ou, se é o caso, “conta simplificada”, salvo nos casos nos que sexan de aplicación as especialidades contempladas nas disposicións adicionais e nos supostos de concesión directa, en defecto de previsión doutra modalidade dentro das contempladas na Lei 38/2003, de 17de novembro, e no seu Regulamento de desenvolvemento, convenio ou acordo de concesión. Artigo 24.- Conta xustificativa con aportación de xustificantes de gasto A conta xustificativa conterá con carácter xeral a seguinte documentación: 1. Unha memoria da totalidade da actividade realizada.2. Facturas orixinais ou documentos de valor probatorio equivalente no tráfico xurídico mercantil ou con eficacia administrativa polo importe total da subvención concedida, ao abeiro do establecido no artigo 30.3) da Lei 38/2003, de 17 de novembro (Lei xeral de subvencións e o seu Regulamento). Poderase xustificar con copias autenticadas sempre que previamente se inclúa no orixinal a seguinte dilixencia, asinada polo/a responsable: “Dilixencia: En cumprimento da Lei 38/03 esta factura foi utilizada como xustificante do gasto para a obtención da subvención do Concello de Ortigueira. do ano.”. 3. Xustificantes de pagamento das facturas ou documentos de valor probatorio equivalente no tráfico xurídico mercantil ou con eficacia administrativa (No caso do pagamento por transferencia bancaria: xustificante bancario; no caso do pagamento por cheque: extracto bancario e copia da matriz do talón; no caso de transferencia electrónica: xustificante impreso co selo da entidade e extracto). Unicamente se admitirá a xustificación da realización do gasto e do seu pagamento mediante a presentación de “Recibís” nos casos e para aqueles tipos de gasto que así se tivese previsto pormenorizadamente no convenio regulador ou acordo de concesión.4. Relación clasificada dos gastos e investimentos da actividade, con identificación do acredor e do documento, o seu importe, a data de emisión, e se é o caso, a data de pagamento, de acordo co artigo 75 do RD 887/2006 do Regulamento da Lei 38/2003, xeral de subvencións(LXS) 5. Declaración xurada sobre a obtención de axudas para a mesma finalidade procedentes de calquera outra administración pública ou de particulares ou de entidades privadas.6. Certificación de estar ao corrente no cumprimento das obrigas de carácter tributario, da Seguridade Social e dos tributos municipais, ou autorizar, se é o caso, que a Tesourería municipal faga as conseguintes consultas externas, conforme co estipulado no apartado e) do artigo 14 da Lei 38/2003, de 17 de novembro, e demais normas da Recadación Municipal. Conforme co artigo 24.4 do RD 887/2006 a presentación de declaración responsable substituirá a estas certificacións nos seguintes casos: a. Aquelas subvencións nas que a contía a outorgar a cada beneficiario/a non supere na convocatoria o importe de 3.000,00 euros. b. As subvencións outorgadas ás Administracións Públicas así como aos organismos, entidades públicas e fundacións do sector público dependentes daquelas, agás previsión expresa en contrario nas bases reguladoras da subvención.7. No caso de que a subvención se destine a financiar unha obra, subministro ou servizo que supere os límites establecidos no artigo 118.1 da Lei 9/2017, de 8 de novembro, para os contratos menores teranse que achegar tres orzamentos, agás as excepcións do artigo 31.3 da LXS Artigo 25.- Conta xustificativa simplificada 1. Para as subvencións concedidas por importe inferior a 60.000 euros poderase optar pola conta xustificativa simplificada na respectiva convocatoria, acordo de concesión ou convenio, que deberá conter a seguinte información: a. Unha memoria da actuación xustificativa do cumprimento das condicións impostas na concesión da subvención, con indicación das actividades realizadas e dos resultados obtidos. b. Unha relación clasificada dos gastos e investimentos da actividade, con identificación do acredor e do documento, o seu importe, data de emisión, e, se é o caso, data de pagamento. No caso de que a subvención se outorgue de acordo a un presuposto estimado, indicaranse as desviacións acaecidas. c. Un detalle doutros ingresos ou subvencións que financiasen a actividade subvencionada con indicación do seu importe e a súa procedencia.2. O órgano concedente comprobará, a través das técnicas de mostraxe que se acorden nas bases reguladoras específicas, os xustificantes que estime oportunos e que permitan obter evidencia razoable sobre a axeitada aplicación da subvención, para o que poderá requirir á persoa ou entidade beneficiaria a remisión dos xustificantes de gasto seleccionados. A respectiva convocatoria, acordo de concesión ou convenio determinará o volume de elementos a comprobar respectando os límites que a continuación se indican: a. Comprobaranse todos os xustificantes que superen individualmente o 25% do importe da subvención concedida. b. Do resto de xustificantes comprobarase unha mostra dos xustificantes que alo menos supoña a seguinte porcentaxe respecto ao total dos mesmos dos que se compoña a conta xustificativa: a. Se o nº de xustificantes fora inferior o igual a dez: 100%. b. Se o nº de xustificantes fora superior a dez e inferior ou igual a vinte: 50% c. Se o nº de xustificantes fora superior a vinte e inferior ou igual a cincuenta: 30% d. Se o nº de xustificantes fora superior a cincuenta e inferior ou igual a 100: 20%. e. Se o nº de xustificantes fora superior a cen: 10% 3. Para garantir a aleatoriedade na selección da mostra seguirase o seguinte procedemento: a. Determinarase o número de elementos que conforman a poboación excluíndo aqueles que por razón do seu importe vaian a ser obxecto de comprobación. b. Numeraranse os xustificantes conforme a orde da relación clasificada de gastos que presenta a persoa ou entidade beneficiaria na conta xustificativa. c. Determinarase o volume de xustificantes que conformarán a mostra a seleccionar, de conformidade co establecido na respectiva convocatoria, acordo de concesión ou convenio. d. Obterase o cociente de dividir o número de elementos que conforman a poboación total entre o número de elementos que conforman a mostra, redondeando os decimais ao número enteiro máis próximo. e. Seleccionarase aleatoriamente o primeiro elemento da mostra segundo o cociente calculado. f. Os restantes elementos de mostra determinaranse aplicando unha progresión aritmética de razón igual ao cociente calculado.4. As facturas e demáis xustificantes de gasto orixinais deberán cuñarse e custodiarse conforme ao establecido no artigo anterior. Artigo 26.- Prazo de xustificación das subvencións O prazo de xustificación da subvención será o que en cada caso se determine na respectiva convocatoria, acordo de concesión ou convenio. Transcorrido o prazo establecido de xustificación sen presentar a mesma ante o órgano competente, este requirirá á persoa ou entidade beneficiaria para que no prazo improrrogable de quince días sexa presentada. O transcurso deste prazo sen que se presente a xustificación levará consigo a esixencia de reintegro e demais responsabilidades establecidas na Lei 38/2003, de 17 de novembro. Non obstante, a presentación da xustificación neste prazo adicional non eximirá ao beneficiario das sancións que correspondan. Artigo 27.- Aprobación da xustificación 1. Unha vez xustificada adecuadamente a subvención procederase á súa aprobación por parte do órgano concedente para o que se require: a. Comprobación polo órgano xestor da subvención de que a documentación presentada cumpre os requisitos establecidos nas bases reguladoras e na respectiva convocatoria da subvención, acordo de concesión ou convenio. b. Informe de conformidade do órgano xestor no que conste a adecuada xustificación da subvención, así como a realización da actividade e cumprimento da finalidade que determinen a concesión ou desfrute da subvención. c. Informe de Intervención sobre a xustificación formal da subvención.2. Unha vez aprobada a xustificación da subvención, procederase ao arquivo do expediente no órgano xestor e comunicarase a mesma á Intervención. CAPÍTULO VI PROCEDEMENTO DE XESTIÓN ORZAMENTARIA Artigo 28.- Procedemento de execución do gasto 1. Cando o réxime de concesión das subvencións sexa o de concorrencia competitiva, con carácter previo á convocatoria da subvención o gasto deberá ser aprobado polo órgano competente, tramitándose o correspondente documento contable de Autorización de Gasto polo importe total das subvencións que se prevea conceder.2. Cando a convocatoria se aprobase nun exercicio orzamentario anterior a aquel no que vaia ater lugar a concesión das subvencións, deberá facerse constar expresamente nela que dita concesión queda condicionada á existencia de crédito axeitado e suficiente no momento de resolución da concesión.3. A resolución de concesión á persoa ou entidade beneficiaria concreta e determinada conlevará o compromiso correspondente e a tramitación e aprobación da Disposición do Gasto polo importe da subvención que se concede.4. O expediente de concesión de subvencións conterá o informe do órgano instrutor no que conste que da información que obra no seu poder despréndese que as persoas e entidades beneficiarias cumpren todos os requisitos necesarios para acceder ás mesmas.5. Cando se trate da concesión directa de subvencións, aportarase ao expediente o documento contable de Autorización e Disposición do Gasto no que figurará a persoa ou entidade beneficiaria e o importe a conceder.6. O recoñecemento e liquidación da obriga tramitarase mediante o documento contable de Recoñecemento da Obriga, sen prexuízo de que se debera achegar, se é o caso, de acordo co establecido na súa normativa reguladora ou na súa convocatoria: a. Acordo de concesión ou convenio, no seu caso, debidamente subscrito polo órgano competente. b. Acreditación de que a persoa ou entidade beneficiaria se atopa ao corrente do cumprimento das súas obrigas tributarias e coa Seguridade Social. c. A documentación acreditativa da constitución da garantía, no seu caso. d. A xustificación pola persoa ou entidade beneficiaria da realización da actividade, proxecto, obxectivo ou adopción do comportamento para o que se concedeu a subvención, nos termos establecidos nas bases reguladoras específicas da subvención, salvo que a dita normativa establecera que o pagamento se efectúe con carácter previo á xustificación como financiamento necesario para desenvolver as actuacións inherentes á subvención. e. No caso de aboamentos a conta xa efectuados, certificación expedida polo órgano encargado do seguimento da subvención: a. De que non se ditou resolución declarativa da procedencia de reintegro da subvención ou da perda do dereito ao cobro da mesma por algunha das causas previstas no artigo 37 da Lei 38/2003, de 17 de novembro. b. De que non se acordou polo órgano concedente da subvención, como medida cautelar, a retención de libramentos de pagamento ou de cantidades pendentes de pagarlle á persoa ou entidade beneficiaria ou entidade colaboradora referidos á mesma subvención.7. Poderase utilizar excepcionalmente a acumulación das fases de autorización, disposición e recoñecemento da obriga cando pola especial natureza da subvención concorran circunstancias no procedemento de concesión e xustificación que así da Alcaldía que regulará o procedemento de tramitación orzamentaria, nos supostos que se determinen nas Bases de execución do Orzamento Municipal. Artigo 29.- Procedemento de pagamento 1. Con carácter xeral o pagamento da subvención realizarase previa xustificación pola persoa ou entidade beneficiaria da realización da actividade, proxecto, obxectivo ou adopción do comportamento para o que se concedeu. Non obstante o anterior, poderanse realizar pagamentos anticipados con carácter previo á xustificación cando de acordo coa natureza ou finalidade da subvención se require a entrega de fondos como financiamento necesario para poder desenvolver as actuacións inherentes á mesma. O procedemento, condicións e porcentaxe máxima de pagamentos anticipados determinarase na respectiva convocatoria, acordo de concesión ou convenio.2. Así mesmo, poderanse realizar pagamentos a conta por unha contía equivalente á xustificación presentada que suporá a realización de pagamentos fraccionados que responderán ao ritmo de execución das accións subvencionadas. O procedemento, condicións e porcentaxe máxima de pagamentos anticipados determinarase na respectiva convocatoria, acordo de concesión ou convenio.3. Cando se estableza a posibilidade de pagamentos anticipados ou a conta, o beneficiario estará obrigado a constituír unha garantía se así se establece na respectiva convocatoria e, en todo caso, cando o montante total de ditos anticipos sexa igual ou superior a 3.000 euros. O importe da garantía será equivalente á cantidade dos pagos anticipados ou a conta incrementado pola porcentaxe que estableza a convocatoria. En defecto de previsión, dito incremento será dun 10%. As garantías responderán do importe das cantidades aboadas a conta ou das cantidades anticipadas e dos intereses de demora.4. En todo caso, non poderá realizarse o pagamento da subvención en tanto a persoa ou entidade beneficiaria non se atope ao corrente no cumprimento das súas obrigas tributarias e fronte á Seguridade Social ou sexa debedora por resolución de procedencia de reintegro.5. Producirase a perda do dereito ao cobro total ou parcial da subvención no suposto de falta de xustificación ou de concorrencia dalgunha das causas previstas no artigo 37 da Lei 38/2003, de 17 de novembro. CAPÍTULO VII. REINTEGRO DE SUBVENCIÓNS Artigo 30.- Causas de reintegro e de perda do dereito ó cobro 1. Con carácter xeral procederá o reintegro das subvencións nos supostos e baixo as condicións e requisitos establecidos no caso de invalidez da resolución de concesión regulada no artigo36 da Lei 38/2003, de 17 de novembro.2. Así mesmo, procederá o reintegro das cantidades percibidas e a esixencia do xuro de mora correspondente dende o pagamento da subvención ata a data na que se acorde a procedencia do reintegro, así como a perda do dereito ao cobro total ou parcial da subvención: a. Nos supostos contemplados no artigo 37 da Lei 38/2003, de 17 de novembro. b. Cando a forma de xustificar a subvención sexa a través de conta xustificativa con aportación de xustificantes de gasto ou simplificada e se dea algún destes supostos: a. As facturas ou documentos de valor probatorio equivalente no tráfico mercantil sexan ilexibles. b. As facturas ou documentos de valor probatorio equivalente no tráfico mercantil non garden relación coa actividade ou proxecto subvencionado. c. Os documentos xustificativos dos gastos realizados consistan en autofacturas. d. As facturas ou documentos de valor probatorio equivalente no tráfico mercantil foran cuñados a nome doutro cofinanciador e se pretenda imputar á subvención concedida unha porcentaxe dos gastos que resulte incompatible co reflictido no cuño. e. As facturas ou documentos de valor probatorio equivalente no tráfico mercantil non acrediten o emisor ou ben non se emitisen a nome da persoa ou entidade beneficiaria. f. As facturas ou documentos de valor probatorio equivalente no tráfico mercantil non indiquen o concepto do gasto realizado. g. As facturas ou documentos de valor probatorio equivalente no tráfico mercantil sexan copias e nas mesmas non conste o cuño ou as ditas copias non estivesen autenticadas. h. Non se acredite o pagamento das facturas ou documentos de valor probatorio equivalente no tráfico mercantil. c. Aqueles casos que adicionalmente se establezan na respectiva convocatoria, acordo de concesión ou convenio. Artigo 31.- Procedemento de reintegro 1. O procedemento de reintegro rexerase polo disposto na Lei 38/2003, de 17 de novembro, e no seu Regulamento, sendo o órgano competente para esixir o reintegro o concedente da subvención, mediante a resolución do procedemeno regulado na citada lei. A instrución do procedemento corresponderalle ao órgano instrutor do procedemento de concesión.2. O órgano competente para iniciar e resolver o procedemento de reintegro deberá dar traslado á Intervención das resolucións que adopte respecto da incoación, medidas cautelares e finalización do procedemento.3. Unha vez acordado o inicio do procedemento de reintegro, como medida cautelar, poderá ser acordada polo órgano concedente, a iniciativa propia ou a proposta da Intervención ou da autoridade pagadora, a suspensión dos libramentos de pagamento das cantidades pendentes de aboar á persoa ou entidade beneficiaria sen superar, en ningún caso, o importe que fixe a proposta ou resolución de inicio do expediente de reintegro, cos xuros de mora devengados ata aquel momento. CAPÍTULO VIII CONTROL FINANCEIRO DAS SUBVENCIÓNS Artigo 32.- Control financeiro das subvencións 1. O control financeiro que se realice rexerase con carácter xeral pola Lei 38/2003, de 17 de novembro, e o seu Regulamento de desenvolvemento.2. De conformidade co disposto na disposición adicional cuarta da Lei 38/2003, de 17 de novembro, a Intervención poderá recadar a colaboración de empresas privadas de auditoría para a realización de controis financeiros de subvencións que foron concedidas, nos termos previstos na Lei 47/2003, de 26 de novembro, xeral orzamentaria. CAPÍTULO IX: INFRACCIÓNS E SANCIÓNS ADMINISTRATIVAS EN MATERIA DE SUBVENCIÓNS Artigo 33.- Infraccións e sancións administrativas en materia de subvencións 1. O réxime xurídico das infraccións e sancións administrativas en materia de subvencións é o establecido no Título IV da Lei 38/2003, de 17 de novembro.2. A competencia para impoñer sancións corresponde ós órganos que teñan atribuída a potestade sancionadora de acordo co réxime de delegacións e desconcentracións vixente. Disposición transitoria.- Réxime transitorio dos procedementos Ós procedementos de concesión de subvencións xa iniciados á entrada en vigor da presente ordenanza seralles de aplicación a normativa vixente no momento do seu inicio. Para estes efectos o procedemento considérase iniciado dende o momento da publicación da convocatoria para as subvencións de concorrencia competitiva, e dende o momento no que se adopte a resolución de concesión ou se subscriba o convenio para as de concesión directa. Sen prexuízo do disposto no apartado anterior, os procedementos de control financeiro, reintegro e revisión de actos, así como o réxime sancionador previstos nesta ordenanza, resultarán de aplicación dende a súa entrada en vigor. Disposición final primeira.- Habilitación para a interpretación da ordenanza Facúltase á Alcaldía a interpretar a presente ordenanza e adoptar cantas resolucións considere necesarias. Disposición final segunda.- Entrada en vigor A presente ordenanza entrará en vigor unha vez publicado integramente o seu texto no Boletín Oficial da Provincia e transcorrido o prazo previsto no artigo 65.2 da Lei 7/1985, de 2 de abril, reguladora das Bases de réxime local. Ortigueira 25 de novembro de 2020 O Alcalde Juan Vicente Penabad Muras